open-index/open-wikipedia-markdown huggingface dataset:
Ong Ka Chuan

Tan Sri Dato' Seri **Ong Ka Chuan** (lahir 29 Mei 1954) merupakan seorang ahli politik Malaysia berketurunan Cina.  Beliau adalah seorang Ahli Parlimen bagi kawasan Tanjung Malim, Perak semenjak 2008. 

Ong adalah setiausaha agung sebanyak dua kali bagi Persatuan Cina Malaysia (MCA), sebuah parti komponen Barisan Nasional (BN). Bagi kali pertama beliau dilantik oleh mantan presiden MCA, Ong Ka Ting yang juga merupakan abang kandungnya pada 30 Ogos 2005 dan bagi kali kedua pula oleh presiden sekarang Liow Tiong Lai pada 2 Januari 2014.

Ong pada masa sekarang adalah Menteri Perdagangan Antarabangsa dan Industri II Malaysia. Beliau juga adalah mantan menteri bagi Kementerian Perumahan dan Kerajaan Tempatan Malaysia.

## Kehidupan awal dan peribadi
Ong telah dilahirkan di Lenggong, Perak. Beliau adalah graduan lulusan Universiti Malaya dan telah bertugas sebagai seorang guru sekolah sebelum menyertai politik. Beliau telah berkahwin dan mempunyai dua orang anak.

## Kerjaya politik
Ong adalah seorang Ahli Dewan Undangan Negeri (ADUN) bagi kerusi Chenderiang, Perak dari 1986 hingga 2004, sebelum bertanding kerusi persekutuan Parlimen Batu Gajah di dalam Pilihan raya umum Malaysia 2004. Beliau kalah kepada Fong Poh Kuan daripada Parti Tindakan Demokratik (DAP), meskipun komponen Barisan Nasional (BN) mendapat keputusan yang memuaskan di seluruh negara. Walau bagaimanapun, beliau tetap dilantik sebagai setiausaha agung MCA pada tahun seterusnya dan berkhidmat pada masa yang sama dengan presiden Ong Ka Ting yang juga adik kandungnya.

Dalam Pilihan raya umum Malaysia 2008, Ong bertanding dan menang pula kerusi parlimen Tanjung Malim. Beliau dilantik sebagai Menteri Perumahan dan Kerajaan Tempatan Malaysia. He was appointed Minister of Housing and Local Government. Kemudiannya pada tahun yang sama, Ong bertanding Timbalan Presiden MCA tetapi kalah kepada Chua Soi Lek, dan telah serta-merta diganti jawatannya sebagai setiausaha agung oleh presiden baru Ong Tee Keat.

Namun pada rombakan Kabinet Malaysia 2015, beliau telah dilantik sebagai Menteri Perdagangan Antarabangsa dan Industri Malaysia II, jawatan baharu bagi membantu Menteri Perdagangan Antarabangsa dan Industri Malaysia I, Dato' Sri Mustapa Mohamed, menggantikan Tan Sri Muhyiddin Yassin yang kemudiannya dilantik sebagai Timbalan Perdana Menteri Malaysia sebelum Tan Sri Muhyiddin Yassin digugurkan dari senarai Kabinet Malaysia 2015 lalu.

## Keputusan pilihan raya

## Lihat juga

*Analisis Prestasi Barisan Nasional 2008

## Pautan luar

## Rujukan
Persatuan Palang Merah dan Bulan Sabit Merah Antarabangsa

**Pergerakan Antarabangsa Palang Merah dan Bulan Sabit Merah** (), adalah sebuah gerakan kemanusiaan untuk menyelamatkan nyawa dan kesihatan manusia. Walaupun ia satu organisasi antarabangsa, pertubuhan ini adalah organisasi persendirian. Tiada kerajaan yang mengawal Palang Merah/Bulan Sabit Merah.

Palang Merah mempunyai tugas istimewa yang diperuntukkan oleh undang-undang antarabangsa. Ia merupakan satu-satunya pertubuhan persendirian yang tugasannya ditetapkan oleh undang-undang antarabangsa.

Tiga benda penting mengenai gerakan ini adalah:
# Jawatankuasa Antarabangsa Palang Merah (*International Committee of the Red Cross*) ditubuhkan pada tahun 1863 di Geneva, Switzerland. Tugas jawatankuasa di bawah undang-undang antarabangsa ini adalah untuk melindungi nyawa dan kehormatan mangsa perang.
# Persekutuan Antarabangsa Persatuan Palang Merah dan Bulan Sabit Merah (*International Federation of Red Cross and Red Crescent Societies*) diasaskan pada tahun 1919. Ia berfungsi untuk merapatkan hubungan antara Persatuan Palang Merah dan Bulan Sabit Merah dalam menjalankan misi kemanusiaan dan kes-kes darurat yang besar. Sekretariat bagi persatuan ini juga terletak di Geneva, Switzerland. 
# Setiap negara mempunyai Persatuan Palang Merah dan Bulan Sabit Merah.

## Pengasas
Pengasas Pergerakan Palang Merah ialah seorang ahli perniagaan bernama Henry Dunant (1828-1910) yang sedih melihat mangsa perang antara Perancis dan Itali dengan tentera Austria di Solferino ,Itali utara pada 24 Jun 1859. Lebih 40,000 tentera dan orang awal cedera dan terkorban. Henry Dunant dalam perjalanan ke Algeria, Afrika, telah membantu mangsa yang merintih dan nyawa-nyawa ikan ke sebuah gereja berdekatan. Sebuah buku kenangan dan pengalamannya 'A Memory of Solferino' telah dicetak dan dihadiahkan kepada semua ketua negara di Eropah. Oleh sebab bahasa dan penceritaannya yang baik, buku itu telah menyedarkan ketua-ketua kerajaan di Eropah. 
 
Buku itu mencadangkan :
: **Pertama**: membentuk organisasi kemanusiaan antarabangsa bagi membantu tentera dan orang awam yang cedera dan menderita semasa peperangan.
: **Kedua** : mengadakan perjanjian antarabangsa agar tentera yang cedera dari mana-mana pasukan hendaklah dibantu .

Hasilnya pada 1864 Jawatankuasa Palang Merah Antarabangsa (ICRC) dibentuk tanpa kehadiran beliau sendiri.

## Pautan luar
* International Red Cross and Red Crescent Movement 
* Standing Commission of the Red Cross and Red Crescent
* International Committee of the Red Cross (ICRC)
* International Federation of Red Cross and Red Crescent Societies (IFRC)
Amr ibn Ubayd

**Amr Ibn Ubayd** ibn Bāb (meninggal dunia 761) adalah salah seorang pemimpin utama aliran teologi rasionalis Muktazilah yang diasaskan oleh Wasil ibn Ata. Seorang dari pelajar kepada Hasan al-Basri, beliau memimpin gerakan Muktazilah pada zaman awal khalifah Abbasiyah.

## Kehidupan
Datuk beliau ditangkap semasa orang Islam menawan Kabul di bawah Abd Allah ibn Samora pada tahun 663 dan sekali lagi pada tahun 665. Bapa Amr pula didakwa adalah sarjan di bawah al-Hallaj, dan berkemungkinan besar Amr mula kenal dengan Wasil ibn Ata kerana ini. Hubungan akrab mereka terbukti apabila Wasil mengahwini adik beradik perempuan Amr. Walau pun pada mulanya mereka tidak bersefahaman, Wasil berjaya menyakinkan doktrin Muktazilah kepada Amr setelah satu perdebatan panjang. Amr merupakan salah seorang anak murid yang rapat kepada Hasan al-Basri.

### Pemimpin gerakan Muktazilah
Amr memainkan peranan penting dalam gerakan Muktazilah setelah kematian Wasil pada tahun 749. Sikap Amr kepada pemerintahan Abbasiyah yang pada masa itu menghadapi cabaran politik dari keturunan Saidina Ali di Iraq adalah neutral, walau pun kebanyakan golongan Muktazilah bersimpati dengan penyokong gerakan Ali (*Alid*). Mereka bukan percaya gerakan itu sebagai al-Mahdi tetapi lebih kerana tidak puas hati dengan pemerintah Abbasiyah. Amr meninggal dunia sebelum tercetusnya pemberontakan.

## Nota
Górnik Zabrze

**Górnik Zabrze** merupakan pasukan bola sepak Poland yang berpusat di Zabrze. Pasukan ini merupakan salah satu pasukan yang paling berjaya di Poland (pemenang Kejuaraan Poland 1957, 1959, 1961, 1963, 1964, 1965, 1966, 1967, 1971, 1972, 1985, 1986, 1987, 1988; Piala Poland 1965, 1968, 1969, 1970, 1971, 1972; pemenang *Polish Supercup* 1988; liga pertama dalam *sesi* 2005/2006). Walaupun tidak memenangi kejuaraan sejak 1988, kelab ini kekal di Ekstraklasa, liga teratas di Poland.

Pasukan ini bermain dalam warna merah dan putih. Pada tahun 2006, pasukan ini dibeli oleh syarikat Jerman, Allianz.
Adolf Lu Hitler Marak

**Adolf Lu Hitler R. Marak** merupakan seorang ahli politik di negeri Meghalaya, India.

Beliau seorang ahli Parti Kongres Nasionalis. Beliau pernha menjawat sebagai Menteri Kehutanan dan Alam Sekitar dalam kerajaan E.K. Mawlong dan selepas itu menjadi Menteri Kerjasama di bawah F.A. Khonglam.

Beliau gagal mempertahankan kerusi Dewan Undangan Negerinya dalam pilihanraya Februari 2003.

Pada 27 Jun 2003, beliau ditahan dengan tuduhan berhubungan dengan kumpulan ketenteraan haram Majlis Sukarelawan Nasional Achik. Beliau diikat jamin selepas kira-kira sebulan.

Di Meghalaya bukan saja namanya yang luar biasa, kerana terdapat juga ahli politik lain yang bernama Lenin R. Marak, Stalin L. Nangmin, Frankenstein W. Momin, dan Tony Curtis Lyngdoh. Hitler Marak memberitahu *[[Hindustan Times]]*: "Mungkin ibu bapa saya sukakan nama ini dan menamakan saya Hitler... Saya berasa gembira dengan nama saya, meskipun saya tiada ada apa-apa kecenderungan diktatorial."

## Rujukan


## Pautan luar
*Voting for Frankenstein - BBC News article mentioning Marak
Seattle

**Seattle** adalah bandar pelabuhan dan terbesar di barat laut Amerika Syarikat. Bandar ini terletak di negeri Washington di antara Puget Sound dan Tasik Washington, lebih kurang 170 km dari selatan sempadan Kanada-Amerika Syarikat. 

Kawasan Seattle sudah didiami manusia sejak 4,000 tahun, akan tetapi penempatan bangsa Eropah hanya bermula pada pertengahan kurun ke-19. Penempatan tetap kulit putih yang pertama terbentuk dengan kedatangan kumpulan yang diketuai oleh Arthur A. Denny pada 13 November 1851. Penempatan-petempatan awal di kawasan ini dipanggil "New York-Alki" ("Alki" bermaksud *"bye and bye"* dalam bahasa kaum pribumi Amerika Syarikat Chinook) dan "Duwamps". Pada tahun 1853, Doc Maynard mencadangkan nama "Seattle", yang diambil dari  nama Inggeris salah seorang ketua kaum pribumi tempatan.

Bandar ini mempunyai populasi seramai 4.1 juta bagi kawasan metropolitan (2022). Kawasan metropolitan Seattle dikenali sebagai Puget Sound, juga termasuk Tacoma, Bellevue dan Everett. Dari tahun 1869 sehingga 1982, Seattle dikenali sebagai "Kota Permaisuri". Kini, bandar ini secara rasmi diberi nama "Kota Zamrud", yang merujuk kepada kehijauan kawasan persekitaran. Seattle juga dikenali sebagai "Gerbang ke Alaska", "Kota Hujan" dan "Kota Jet" kerana di sini juga terletak ibu pejabat Boeing.  Syarikat lain yang beribu pejabat di sini adalah gergasi perisian komputer Microsoft dan kedai kopi Starbucks.

Seattle menjadi tuan rumah kepada sidang Pertubuhan Perdagangan Sedunia (WTO) pada tahun 1999 yang menyaksikan demonstrasi anti-globalisasi. Bandar ini juga terkenal sebagai tempat kelahiran budaya grunge.

Ikon bandar ini yang paling terkenal adalah menara Space Needle yang didirikan pada tahun 1962. Space Needle sering dilihat dalam siri TV seperti Frasier, Grey's Anatomy serta filem-filem seperti Sleepless in Seattle.

## Pendidikan
Antara pusat pendidikan tinggi di bandar ini adalah:
* University of Washington (disebut "UW" atau "Udab")
* Seattle University
* Seattle Pacific University
* City University
* Antioch University
* Arts Institute of Seattle
* Seattle Community College yang terdiri dari tiga cabang: Utara, Tengah dan Selatan.

## Sukan
* Bola keranjang - Seattle SuperSonics 
* Besbol - Seattle Mariners 
* Bola sepak Amerika - Seattle Seahawks
* Hoki - Seattle Thunderbirds 
* Bola sepak - Seattle Sounders

## Nota kaki

## Pautan luar
* Laman Rasmi
* Historylink.org Sejarah Seattle dan kawasan sekitarnya http://www.historylink.org/essays/output.cfm?file_id=7110.
* Seattle, *Encyclopædia Britannica* 11th Edition (1911).
Nasyid koir

**Nasyid koir** (ناﺷﺪ) merupakan gabungan alunan irama nasyid yang telah disebatikan bersama alunan muzik koir. 
Kadang kala irama alunan bercorak koir ini digantikan dengan alunan muzik berunsurkan acapella iaitu corak alunan muzik tanpa menggunakan alat muzik tetapi hanya menggunakan getaran bunyi yang keluar dari mulut.

Alunan irama nasyid koir juga dilihat kini amat begitu jitu di kalangan penggiat seni bercorak kerohanian sehinggakan irama ini sering kali dianggap sejagat atas kejayaannya memuatkan unsur-unsur harmoni dan kotemporari dalam penyediaannya

Nasyid koir lebih wajar dan lebih unggul dengan kehadiran bacaan lunak ayat-ayat suci Al-Quran di samping paduan bunyi vokalnya yang mantap.

Sebatian 5 bunyi asas lantunan koir juga memainkan suasana yang gemersik dan bertenaga dalam nasyid koir. Berikut adalah 5 bunyi asas tersebut:
* Bunyi bes bawah 5 ----(berkecuali)(alto)
* Bunyi harmoni bes atas 4
* Bunyi ketiga (third voice)(tenor)
* Bunyi harmoni bawah 2 ----(falseto)
* Bunyi (soprano) 1

Pada asasnya, bagi memainkan alunan nasyid koir, penyanyi mestilah mengetahui perkara asas berkoir terlebih dahulu seperti cara melontarkan suara dan bernafas pada cara yang betul.

Sejarah kemunculan nasyid koir dikatakan berpunca daripada sumbangan dan pengaruh alunan azan, alunan dan irama bacaan ayat suci Al-Quran, rentak muzik masyarakat timur tengah, daya kekuatan vokal insan(lingkungan suara manusia) serta daripada rentak lagu bercorak penduduk peribumi.

Kejayaan dalam memaparkan kesenian nasyid koir mengikut etika Islam perlulah dilihat dalam konteks yang luas, namun syarat-syarat nyanyian seperti mendendangkan nyanyian dengan bermakna, mengikut asas panduan pokok dari Al-Quran dan As-Sunnah serta dendangan yang tidak diikuti unsur lagha(melalaikan)dan mmenjaga aurat (dari aspek pakaian dan suara)amatlah perlu dititik beratkan selalu.

Nasyid koir lebih lunak didendangkan bersama penggunaan alat muzik tak bertali misalnya kompang, bongo, kerincing dan sebagainya. Namun ada pendapat dari ahli Ulama fiqh yang membenarkan nyanyian dengan menggunakan alat muzik bertali seperti gitar,biola dan piano.

## Contoh Irama Nasyid Koir Islam
Sila dengar dan hayati...

**The best' Nasheed Choir***//http://www.youtube.com/watch?v=dkGPS0VmDQM

* http://www.youtube.com/watch?v=wCdwstNuayU&feature=related

* http://www.imeem.com/aliyahnatasya/music/9XdgVedS/yusuf_islam_peace_train_03/

* http://www.imeem.com/nurnajua/music/cgufnGBX/hijjaz_malam/

* http://www.imeem.com/sitinurfazurah/music/rL-jcS3P/nowseeheart_salla_alaikallah_ya_rasullallah_nowseeheart/

* http://www.imeem.com/iluvislam/music/a-d73JJ7/raihan_ababil/

* http://www.imeem.com/no-name/music/viZfIlQk/raihan_utusan_terakhir/

* http://www.imeem.com/iluvislam2/music/4OmLk8g2/yusuf_islam_talaaal_badra_alayna/

* http://www.imeem.com/ifankucel/music/CRI7d-dy/opick_ft_amanda_alhamdulillah/

* http://www.youtube.com/watch?v=rNDJNtk4rDo&feature=related

Untuk mendengar lebih banyak irama nasyid yang berkaitan bolehlah melayari laman web: http://www.imeem.com/ atau http://www.youtube.com/.

## Lihat juga
* Nasyid
* Koir
Prinsip Bernoulli

Dalam dinamik bendalir, **prinsip Bernoulli** menyatakan bahawa kenaikan kelajuan sesuatu bendalir berlaku secara serentak dengan penurunan tekanan mahupun tenaga keupayaan tersebut. Prinsip ini dinamakan sempena Daniel Bernoulli yang menerbitkan penemuannya berkaitan prinsip ini dalam bukunya bertajuk *Hydrodynamica* pada tahun 1738. Ia adalah kesinambungan dari persamaan keselanjaran dengan keadaan dimana:
* kelikatan adalah kosong
* bendalir tidak boleh dimampatkan

Prinsip ini dapat dipakaikan pada pelbagai jenis aliran bendaliran lalu menghasilkan pelbagai jenis **persamaan Bernoulli**; terdapat pelbagai bentuk persamaan yang berbeza untuk jenis-jenis aliran bendalir yang berbeza sepertimana yang ditunjukkan d bawah.

Mengikut persamaan keselanjaran, kadar isipadu yang mengalir dalam selang masa tertentu adalah malar. Maka kerja yang dilakukan (dW\,) dalam selang masa itu ialah

: dW = p_1A_1ds_1 - p_2A_2ds_2 = (p_1-p_2)dV \,

dimana

: p \, ialah tekanan bendalir
: A \, ialah luas keratan rentas
: dV \, ialah isipadu bendalir yang mengalir dalam selang masa itu

Bagi tenaga kinetik pula

: dK = \frac{1}{2}\rho dV(v_2^2 - v_1^2) \,

dimana

: \rho \, ialah ketumpatan bendalir
: v \, adalah laju bendalir

dan tenaga keupayaannya,dU\, pula ialah

: dU = \rho dV g (h_2 - h_1) \,

: h \, adalah ketinggian bendalir

manakala kerja bersamaan dengan hasil tambah tenaga kinetik dan tenaga keupayaan. Maka

: dW = dK + dU \,
:(p_1-p_2)dV = \frac{1}{2}\rho dV(v_2^2 - v_1^2) + \rho dV g (h_2 - h_1)\,
: p_1-p_2    = \frac{1}{2}\rho (v_2^2 - v_1^2) + \rho g (h_2 - h_1)\, 

Jika disusun persamaan diatas untuk persamaan yang lebih mudah,

: p_1 + \rho g h_1 + \frac{1}{2}\rho v_1^2 = p_2 +\rho g h_2 +\frac{1}{2}\rho v_2^2 \,

maka dapat disimpulkan

: p + \rho g h + \frac{1}{2}\rho v^2 = malar \,

## Lihat juga
* Mekanik bendalir

## Rujukan

## Pautan luar

* Kalkulator persamaan Bernoulli
* NASA – Beginner's guide to aerodynamics
Vijay Mallya

**Vijay Mallya** (lahir 18 Disember 1955 di Bantwal, Karnataka, India) merupakan seorang peniaga India dan ahli parlimen India. Beliau yang merupakan anak kepada industrialis Vittal Mallya, ialah pengerusi kepada Kumpulan United Breweries dan Kingfisher Airlines.

## Rujukan


## Pautan luar
* United Breweries (UB) Group
* United Spirits Limited (USL) 
* Kingfisher Airlines Limited – KFA
* Mallya in Parliament
* Force India Formula 1 team
* McDowell Mohun Bagan
Takfir

**Takfir** atau **takfeer** (Bahasa Arab: تكفير) adalah amalan mengkafirkan seseorang atau kumpulan yang Muslim. 

## Syarat
Pengistiharan takfir dibuat hanya jika seseorang Muslim itu mengisytiharkan dirinya sebagai kafir, tetapi lazimnya berlaku apabila tindakan atau kenyataan individu/kumpulan terbabit menunjukkan secara terang-terangan meninggalkan ajaran Islam. Hukum bagi mereka yang meninggalkan Islam atau murtad, mengikut tafsiran tradisi, adalah bunuh. Bagaimanapun, syarat-syarat menjatuhkan hukuman takfir sangat ketat selalunya memerlukan bukti yang kukuh, dan mahkamah atau seorang alim untuk mengeluarkan fatwa takfir ke atas individu atau kumpulan terbabit.

Terdapat perbezaan dalam pelbagai aliran atau mazhab tentang justifikasi yang cukup untuk takfir. Bagi sunni, melakukan dosa secara umum tidak cukup untuk mengisytiharkan seseorang menjadi kafir, tetapi menafikan prinsip asas Islam sudah cukup. Seorang pembunuh misalnya masih boleh dianggap seorang Muslim selagi dia sedar membunuh adalah dosa dalam Islam. Tetapi seorang pembunuh menjadi kafir jika dia mengatakan membunuh bukan dosa dalam Islam. Contoh melampau adalah golongan awal khawarij yang menganggap Muslim yang berdosa bukan lagi Muslim berbeza dengan pandangan golongan Islam lain. 

Sesetengah Muslim berpendapat takfir (mengkafirkan orang lain) hanyalah prerogatif Nabi yang mendapat ilham dari wahyu atau negara yang mewakili ummah keseluruhannya.

## Sejarah
Antara contoh terawal amalan *takfir* adalah semasa zaman Khalifah Abu Bakr sebagai tindakan terhadap suku Arab yang menolak membayar zakat. Abu Bakr dilaporkan berkata: "Demi Allah, saya akan memerangi sesiapa sahaja yang membezakan antara solat dan zakat". 
 
Dalam peperangan antara pemerintah Umayyah dan Khawarij, golongan Khawarij menggunakan takrif sebagai justifikasi mereka untuk menyerang orang awam dan pandangan mengenai takrif dalam sunni dibina sebagai respons kepada konflik ini.

## Lihat juga
* Khawarij
* Perang Islam-Riddah

## Nota kaki


## Pautan luar
* The Amman Message  (Fatwa melarang takfir sesama Muslim yang dipersetujui oleh 200 ulama Islam dari 50 negara.)
* Takfir yang melampau
Dragon Booster

**Dragon Booster** adalah satu siri animasi Kanada yang mula disiarkan pada tahun 2004 di saluran CBC. Dragon Booster adalah berkisarkan tentang mitos kuasa baik menentang kuasa jahat ketika manusia dan naga wujud di dunia. Hero siri animasi ini adalah Artha Penn, seorang remaja biasa yang tiba-tiba terjebak dalam pengalaman yang menakjubkan apabila terpilih untuk menunggang Beaucephalis, seekor naga lagenda. Apabila digandingkan dengan Beaucephalis, Artha berubah kepada pahlawan mitos yang dikenali sebagai *Dragon Booster*, seorang pahlawan yang ditugaskan untuk menyelamatkan dunia daripada perang dan menyatukan manusia dan naga selama-lamanya.

Di Malaysia, siri animasi ini disiarkan di saluran Astro Ceria.

## Watak
### Watak utama
* Artha Penn
* Beau
* Lance Penn
* Kitt Wonn
* Parmon Sean
* Mortis
* Word Paynn
* Drakkus
* Moordryd Paynn
* Connor Penn
* Cain

### Watak sampingan
* Pyrrah
* Phistus
* Khatah
* Stewardd
* Reepyr
* Wulph
* Vociferous
* Race Marshall Budge
* Captain Faier
* Armeggaddon
* Sentrus

### Naga
* Beau (Artha Penn)
* Wyldfyr
* Cyrano
* Decepshun
* Fracshun
* Coershun

## Pautan luar
* Laman rasmi Dragon Booster
* Laman peminat Dragon Booster
* Forum peminat Dragon Booster
* Dragon Booster di TV.com
Unit Udara PDRM

Pasukan Gerakan Udara (dahulu dikenali sebagai Unit Udara PDRM) merupakan unit khusus Polis Diraja Malaysia yang berperanan besar dalam tugas-tugasnya menjaga keselamatan negara dengan melalui pengawasan dan rondaan dari udara serta membantu agensi keselamatan negara yang lain.

## Sejarah
Ditubuhkan pada bulan Februari 1978, apabila kabinet telah memberi kelulusan kepada PDRM untuk menubuhkan unit tersebut dan menetapkan semua pesawat udara milik PDRM di daftarkan dibawah pendaftaran sivil. Unit Udara PDRM ditubuhkan secara rasmi pada 1 Februari 1979 dan gelaran Komander Unit Udara pada masa itu dikenali Allahyarham DSP Mohd Noor Bin Jamari sebagai Ketua Unit Udara dengan perolehan empat unit pesawat udara jenis Cessna 206 G. Pada 7 April 1980, UUP memulakan operasi penerbangannya di Semenanjung Malaysia.

## Peranan
Peranan UUP adalah bertujuan untuk membuat pengawasan dari udara di kawasan pantai dan pendalaman terhadap kegiatan lanun, penyeludupan dan lain-lain kegiatan jenayah. Selain dari itu UUP juga bertanggung jawab membantu semua cawangan dalam PDRM secara pemerhatian melalui udara. Unit ini juga bertanggung jawab membuat penerbangan ehsan dan membawa orang-orang kenamaan. Kini UUP memiliki 6 buah helikopter, 6 buah pesawat jenis Caravan, 5 buah pesawat jenis Pilatus PC-6 dan 3 buah pesawat jenis Cessna U20G. Mempunyai sebuah pusat latihan di Ipoh, Perak dan tiga buah pangkalan operasi. Pangkalan pangkalan tersebut terletak di Unit Udara, Pangkalan Udara Kuala Lumpur, Pangkalan Unit Udara Sabah, Kota Kinabalu dan Pangkalan Unit Udara Sarawak di Kuching, Sarawak.

## Senarai Pegawai Pemerintah UUP

## Jenis pesawat
Terdapat beberapa jenis pesawat udara yang digunakan oleh UUP dan ia terdiri daripada:-

# Cessna 208 Caravan I
# Cessna 206 G (sudah ditarik balik penggunaan)
# Pilatus Porter PC-6 B2H4
# Ecureuill AS 355 F2
# Ecureuill AS 355 N
# Bell Long Ranger
# Beechcraft King Air 350
# Cessna 172 SP (Di gunakan dalam latihan asas kursus PPL)
# AgustaWestland AW139

*(Ihsan:Polis Diraja Malaysia)*
Bahasa-bahasa Asli

**Bahasa-bahasa Asli** merujuk kepada rumpun bahasa yang dituturkan oleh Orang Asli  Semenanjung Melayu. Rumpun bahasa ini merupakan cabang daripada rumpun bahasa Mon-Khmer dalam kelompok bahasa-bahasa Austroasia.

Pertembungan antara orang Austronesia dengan orang-orang Asli yang menutukan bahasa-bahasa ini di Semenanjung Melayu menyebabkan penyerapan perkataan Asli dalam kosakata bahasa Austronesia tertentu termasuk *siamang*, *ketam*, *semut* dan *helang*.

## Klasifikasi
* **Semang** atau **[[Bahasa Jahaik|Jahaik]]**: Chewong, Batek, Jahai, Mindiq, Mintil, Mos, Kensiu, Kintaq
* **Senoi**: Semai, Temiar, Lanoh, Sabum, Semnam
* Bahasa Jah Hut (mungkin Senoi)
* **Selatan**: Besisi (Mah Meri), Semelai, Temoq, Semaq Beri

## Lihat juga
* Bahasa Mon-Khmer

## Rujukan

## Bacaan tambahan
* Adams, Karen Lee. *Systems of Numeral Classification in the Mon-Khmer, Nicobarese and Aslian Subfamilies of Austroasiatic*. [S.l: s.n.], 1982.

## Pautan luar
*  Laporan bahasa-bahasa Asli di Ethnologue
Grand Prix Malaysia 2006

**Grand Prix Malaysia 2006** (nama rasmi: **VIII Petronas Malaysian Grand Prix**) ialah sebuah perlumbaan bermotor Formula Satu yang diadakan di Litar Antarabangsa Sepang di Selangor, Malaysia pada 19 Mac 2006. Ia merupakan perlumbaan kedua dalam kalendar Formula Satu musim 2006, dan merupakan Grand Prix Malaysia yang kelapan dalam Kejuaaran Dunia Formula Satu. Perlumbaan ini, yang dipertandingkan sebanyak 56 pusingan, telah dimenangi oleh pemandu Renault, Giancarlo Fisichella, yang memenangi perlumbaan terakhirnya dalam Formula Satu. Beliau juga memulakan perlumbaan ini dari petak pertama. Rakan sepasukan, Fernando Alonso, mendapat tempat kedua, manakala Jenson Button mendapat tempat ketiga untuk pasukan Honda F1.

## Klasifikasi
### Kelayakan

;Nota:
* — Michael Schumacher diberi penalti 10 petak grid berikutan pertukaran enjin selepas sesi latihan pagi Sabtu.
* — Ralf Schumacher diberi penalti 10 petak grid berikutan pertukaran enjin selepas enjin beliau meletup ketika sesi kedua. Akibatnya beliau tidak dapat beraksi dalam sesi kelayakan terakhir - Q3.
* — David Coulthard dan Rubens Barrichello turut diberi penalti 10 petak grid berikutan pertukaran enjin.
* — Felipe Massa diberi penalti 10 petak grid berikutan pertukaran enjin sebelum sesi kelayakan. Untuk menyelamatkan enjin yang ditinggalkan pada sesi kelayakan kedua - Q2.

### Perlumbaan

## Rujukan

## Pautan luar

* Keputusan Grand Prix Malaysia terperinci
Ahmad Said (Menteri Besar Perak)

Dato' Seri Haji **Ahmad bin Said** (lahir 1919) merupakan Menteri Besar Perak ke-4 dari 7 Mei 1964 hingga 18 Mac 1970. 

## Biodata
Dato’ Seri Ahmad Said dilahirkan pada 1 Januari 1919 di Kampung Masjid, Lenggong, Perak. Ibu beliau bernama Khadijah binti Awang Kecil dan bapanya pula bernama Said bin Abdullah.

Beliau bersekolah di Sekolah Arab, Kampung Geluk dan Sekolah Melayu Lenggong hingga tamat darjah enam.

Beliau adalah datuk kepada pelakon, Iqram Dinzly. Beliau telah mengasaskan rumah BAKIP (Badan Khidmat Islam Perak) yang dibuka untuk anak yatim dan khidmat sosial kepada komuniti setempat.

## Kerjaya
Mulanya beliau bekerja sabagai pemandu di syarikat KED dari tahun 1939 hingga tahun 1941. 

## Politik
Ahmad Said dipilih menjadi Naib Ketua Kesatuan Melayu Muda cawangan Lenggong pada tahun 1943 hingga 1944. Setelah itu, beliau turut bergiat dalam penubuhan Perikatan Melayu Perak (PPP) cawangan Lenggong serta menjadi Pegawai Penerangan dari tahun 1945 hingga 1947.

Pada tahun 1948, beliau bersama dengan Tan Sri Mohamed Ghazali bin Jawi dan Dato’ Mohd Nordin bin Dahan menubuhkan UMNO cawangan Lenggong. Beliau kemudiannya dilantik menjadi Bendahari dan Pegawai Penerangan UMNO hingga tahun 1949. Pada tahun 1950, beliau dilantik pula menjadi Setiausaha Perhubungan UMNO Perak.

Beliau dipilih untuk menjadi calon dalam Pilihan Raya Umum Tanah Melayu 1955 dan menang tanpa bertanding bagi kawasan Hulu Perak. Dalam Pilihan raya umum Tanah Melayu 1959, beliau sekali lagi bertanding dan memenangi kerusi kawasan Lenggong. Pilihanraya yang ketiga Pilihan raya umum Malaysia 1964 dan beliau telah bertanding bagi mempertahankan kerusi Dewan Negeri Lenggong dan beliau telah memenangi suara majoriti. Kemenangan ini menyebabkan Sultan Perak, Sultan Idris Shah II berkenan melantik beliau sabagai Menteri Besar pada 7 Mei pada tahun yang sama.

## Menteri Besar Perak
Pada 31 Julai 1964, selaku Menteri Besar, beliau telah melawat daerah Dinding dan melihat hasil kraf tangan di Teluk Muroh. Seterusnya merasmikan Masjid Simpang Ampat dan sembahyang Jumaat di sana. Pegawai daerah Dinding ketika itu ialah Yaakub bin Abdul Hamid.

Beliau menyarankan semua kakitangan kerajaan negeri Perak menggunakan Bahasa Kebangsaan kerana mulai 1967, Bahasa Melayu akan dinaiktaraf sebagai bahasa kebangsaan dalam semua aspek. Kelas Bahasa Kebangsaan akan diadakan bagi mengajar bukan Melayu mengunakan bahasa Melayu. Pertandingan sempena Bulan Bahasa Kebangsaan telah diadakan di seluruh Malaysia. 

Pada 26 Februari 1965, Ahmad Said selaku Menteri Besar Perak telah melawat Kampung Panchor di Pantai Remis, Perak. Penduduk kampung berjaya menahan gerila Indonesia dalam gerakan Ganyang Malaysia. 4 orang gerila Indonesia itu mendarat dengan sampan di kawasan paya dan berjaya ditahan ketika hendak membeli makanan di sebuah kedai. Turut ditemui ialah pakaian Indonesia dan dua biji bom, sebuah  beg mengandungi peta dan bahan letupan, bom masa, suiz dan sebagainya. Kasut dan 3 pasang kasut getah turut ditemui. Polis segera membuat pemeriksaan di simpang jalan Segari menuju ke Kampung Panchor. 

## Rujukan

## Pautan luar
* Menteri Besar Keempat
Colin Kolles

**Colin Kolles** (nama lahir: Călin Colesnic, lahir 13 Disember 1967 di Timisoara, Romania) ialah bekas ketua pasukan dan bekas pengarah urusan Hispania Racing F1 Team, yang sebelum ini memegang jawatan yang sama untuk pasukan Jordan, Midland, Spyker dan Force India dari tahun 2005 hingga 2008. Beliau tinggal di Ingolstadt, Jerman.

Kolles mempunyai kelayakan sebagai doktor gigi, yang merupakan perniagaan keluarganya. Pada tahun 2000, beliau memasuki sukan pemotoran dengan menubuhkan pasukan Kolles Racing dalam Kejuaraan German Formula Three, dan selepas itu, pasukan TME Racing Team dalam Formula Three Euroseries. Beliau telah dilantik sebagai Pengarah Urusan pasukan Jordan Grand Prix oleh pemilik baru, Alex Shnaider, pada 19 Januari 2005.

Walaupun beliau mengurus sebuah pasukan Formula Satu, Kolles masih lagi dipanggil untuk kepakaran pergigiannya. Sebelum Grand Prix Turki 2005, beliau membuat pembedahan gigi ke atas pemandu, Tiago Monteiro, yang mengalami sakit gigi yang teruk. Beliau juga melakukan pembedahan yang sama untuk seorang lagi pemandu Midland, Christijan Albers, di Grand Prix Perancis 2006.

Pada bulan Februari 2010, Kolles telah dilantik sebagai ketua pasukan untuk Hispania Racing, yang membuat kemunculan sulung mereka pada tahun 2010. Beliau menggantikan pengasas pasukan tersebut, Adrián Campos. Beliau meninggalkan jawatan tersebut pada bulan Disember 2011.

## Rujukan




## Pautan luar
* Laman sesawang pasukan perlumbaan Kolles
Bot peluru berpandu kelas Perdana

**Kelas PERDANA** merupakan salah satu kelas kapal milik Tentera Laut Diraja Malaysia. 

## Kapal dalam kelas

## Rujukan
Bot peluru berpandu kelas Handalan

**Kelas Handalan** merupakan salah satu kelas kapal milik Tentera Laut Diraja Malaysia. 

## Kapal dalam kelas

## Kemalangan
Pada Ogos 2024, KD Pendekar (3513) telah tenggelam di perairan Johor.

## Rujukan
Bot meriam kelas Jerung

**Kelas JERONG** merupakan salah satu kelas kapal milik Tentera Laut Diraja Malaysia. Kapal-kapal TLDM dalam kelas ini adalah:
* KD Jerong (3505)
* KD Todak (3506)
* KD Paus (3507)
* KD Yu (3508)
* KD Baung (3509)
* KD Pari (3510) (bersara pada 2026)

## Rujukan
Hero (komik)

***Hero*** adalah sebuah komik bersiri Malaysia karya pelukis komik Zint. Siri komik ini mempunyai 14 bahagian kesemuanya dan setiap bahagian digelar *Protopunk* dalam penerbitannya.

Komik ini berkisarkan tentang tiga orang remaja Zes, Cal dan Chee memperjuangkan muzik kegemaran mereka iaitu rock punk dan menamakan kugiran mereka sebagai "*Nailhead*" (bermaksud "Kepala Paku" dalam BM).

## Watak-watak utama
### Zes
Zes merupakan seorang yang berminat dengan muzik serta budaya punk. Zes sering melaungkan kebebasan di dalam semua aspek. Watak ini juga merupakan seorang remaja yang memberontak serta berani memperjuangkan semua hak bagi dirinya. Dia melabelkan dirinya sebagai seorang *anarchist*. Di dalam siri komik ini, Zes adalah pemain bes bagi kugirannya, 'Nailhead'.

### Cal
Cal pada awalnya adalah seorang kerani di sebuah bank. Watak ini sering kali dibuli oleh pengurusnya dan terpaksa membuat kerja-kerja yang sepatutnya dibuat oleh tukang cuci tandas. Cal juga dipandang rendah oleh rakan-rakan sekerjanya kerana menganggap dia seorang yang lemah dan mudah di buli..... Selepas pertemuan dengan Zes, Cal telah jatuh cinta dengan muzik serta budaya punk dan mula bermain gitar. Selepas tidak tahan lagi dengan sikap pengurusnya, Cal memberontak dan melawan pengurusnya...cal berhenti kerja dan menubuhkan sebuah kugiran bersama Zes. Cal merupakan pemain gitar untuk kugiran tersebut.

### Chee
Chee adalah seorang gadis sekolah menengah yang pandai bermain dram. Watak ini merupakan seorang yang pendiam di sekolahnya sehingga rakan-rakan sekelasnya memanggil dia dengan gelaran "budak bisu". Apabila Zes dan Cal bercadang untuk menubuhkan kugiran dan mengadakan ujibakat, Chee tidak melepaskan peluang untuk mencuba. Chee diterima untuk bermain di posisi dram untuk Nailhead dan merupakan satu-satunya ahli perempuan di dalam kugiran tersebut.

## Pautan luar
*Laman novel grafik Hero di GempakStarz.com
ASUS

**ASUSTeK Computer Incorporated (Asus)** () adalah syarikat beribu pejabat di Taiwan yang menghasilkan papan induk, kad grafik, storan optik, pembantu peribadi digital, komputer riba, pelayan (komputer), produk perangkaian, telefon bimbit, dan komponen komputer lain. Dikenali dengan Asus, syarikat ini tersenarai di London Stock Exhange dan Taiwan Stock Exchange.

Asus diasaskan pada tahun 1989 di Taipei, Taiwan oleh TH Tung, Ted Hsu, Wayne Hsieh and MT Liao - keempat-empat mereka adalah jurutera dari Acer. Nama **Asus** diambil dari *[[Pegasus]]*, kuda bersayap dari mitos Greek (dengan menggugurkan tiga huruf pertama).

Asus juga mengeluarkan komponen untuk syarikat lain seperti Sony (PlayStation 2), Apple Inc. (iPod, iPod Shuffle, MacBook), Alienware, Falcon Northwest, Palm, Inc., HP dan Compaq.

## Produk
Antara produk Asus ialah:
# Asus EeePC - sub komputer riba kecil (*subnotebook*)

## Rujukan

## Pautan luar
* Laman rasmi syarikat
True Singapore Ghost Stories

**True Singapore Ghost Stories** ialah satu siri buku yang menghimpunkan banyak cerita hantu dan seram yang telah ditulis oleh penulis Singapura Russell Lee. Ia kali pertama diterbitkan pada 1989 dan sehingga kini (Disember 2007) telah mencapai 850,000 naskhah melalui 17 buku.

"True Singapore Ghost Stories" juga kini merupakan siri TV yang dihasilkan oleh I-Media Entertainment di Singapura. Siri TV ini juga dijual dalam bentuk VCD dan DVD.

## Rujukan
Sienna Guillory

**Sienna Tiggy Guillory** (sebutan: “Gil-ir-ee”) (lahir 16 Mac 1975) adalah seorang bintang filem dan mantan model England. Dia menjadi terkenal berkat penampilannya sebagai Jill Valentine dalam Resident Evil: Apocalypse (2004) dan sebagai Arya Dröttningu dalam Eragon (2006).

## Kehidupan peribadi
Sienna merupakan anak perempuan pasangan Issac Guillory (seorang pemuzik England-Cuba) dan isteri pertamanya Tina (mantan model England).

Guillory berkahwin dengan Nick Moran pada Julai 1997 sampai akhirnya mereka bercerai pada tahun 2000. Selanjutnya dia menikah lagi dengan Enzo Cilenti pada 2002.

Saat ini Guillory bersama suaminya tinggal di Los Angeles, California, AS. Filem terbaru Sienna Guillory yang direncanakan beredar tahun ini adalah Inkheart. Dalam filem itu dia berlakon bersama Brendan Fraser dan Helen Mirren.

## Filmography
### Films

### Television

## Pranala Keluar

*
* 
*
Fitna (filem)

**

***Fitna**' adalah filem karya ahli politik [[Belanda]], [[Geert Wilders]], seorang pemimpin [[Party for Freedom]] (PPV) di Parlimen Belanda bersama [[Arnoud van Doorn]], vice-chairman dari Parti tersebut. Filem yang memaparkan pandangan Wilders mengenai [[Islam]] dan [[Quran]] ini dikutuk oleh masyarakat Islam antarabangsa termasuk Perdana Menteri Belanda sendiri, [[Jan Peter Balkenende|Jan Peter]], kerana bersifat anti-Islam. 

Filem selama 16.48 minit ini ditayangkan di Internet pada 27 Mac 2008.


== Tayangan filem ==
Wilders pertama kali menayangkan filemnya pada 27 Mac, 7 pm waktu Belanda, di laman video Liveleak. Semenjak itu pekerja Liveleak menerima ancaman dan mengambil keputusan untuk membuang video tersebut. Versi Belanda bagaimanapun sudah dilihat 1.6 juta kali dalam masa 2 jam sementara versi Inggeris lebih 1.2 juta dalam 5 jam.

Wilders pada mulanya mahu menayangkan filem tersebut di televisyen tetapi tiada satu pun syarikat Belanda yang mahu menayangkannya tanpa disunting. Wilders kemudiannya berkata dia lebih rela menayangkan kesemua filemnya (tanpa disunting) di Internet dari di TV dengan suntingan.

Walaupun ada pihak yang akhirnya bersetuju untuk menayangkan filem tersebut dengan beberapa syarat seperti bayaran yang lebih untuk keselamatan, Wilders menolak tawaran mereka.

== Reaksi ==
Beberapa negara termasuk Malaysia mengharamkan pengedaran dan penayangan *Fitna* kerana ia amat menyentuh sensitiviti di mana ia benar- benar menyinggung perasaan umat Islam. 

[[Majlis Fatwa Kebangsaan|Majlis Fatwa Kebangsaan Malaysia]], dalam satu kenyataannya, memutuskan *Fitna* sebagai satu sendaan terhadap Islam dan menyeru supaya memboikot barangan Belanda. Pengerusinya, Prof Datuk Dr Abdul Shukor Husin, berkata tindakan tidak menghormati sensitiviti umat Islam akan merenggangkan lagi hubungan antara Islam dan dunia barat. Reaksi yang sama disuarakan oleh [[Mahathir Mohamad]], bekas Perdana Menteri Malaysia.

Filem tersebut juga mendapat kutukan dari negara-negara lain di dunia termasuk [[Australia]] dan [[Kesatuan Eropah]]. Dalam pada masa menolak paparan Fitna mengenai Islam, Kesatuan Eropah bagaimanapun mempertahankan hak untuk bersuara dan meminta masyarakat Islam bertindak rasional.

Filem *Fitna* adalah beberapa siri insiden karya seni dari Eropah yang dilihat sebagai menghina Islam dan umat Islam. Ia benar- benar tidak memaparkan tentang Islam yang sebenarnya dan mungkin ia akan menyebabkan orang memandang serong terhadap agama ini. Kontroversi lain sebelum ini termasuk penyiaran karikatur yang dianggap menghina Nabi Muhammad oleh akhbar di Denmark selain dari novel [[The Satanic Verses]] oleh [[Salman Rushdie]] pada tahun 1988.

Ramai pemerhati berpendapat, kelahiran filem ini adalah sebagai manifestani sikap prejudis dan [[Islamofobia]] kepada Islam dan umat Islam yang meningkat sejak kejadian [[serangan 11 September 2001]].

== Lihat juga ==
* [http://www.mtnl.nl/read/tegenfilm_start?dostart=1 Tangenfilm] , sebuah filem anti-*Fitna'' yang mengkritik hasil karya Wilders. Filem ini dihasilkan oleh Ersin Kiris dan Vincent van der Lem.

## Nota kaki


## Pautan luar
* Laman rasmi, sekarang ditutup
Sairin Karno

**Datuk Haji Sairin B. Haji Karno** (lahir 2 Jun 1954, di Kampung Bayangan, Keningau, Sabah), merupakan Pembantu Menteri Pembangunan Luar Bandar Negeri Sabah dan juga wakil rakyat bagi DUN N.34 Liawan.

## Kerjaya

Beliau pada asalnya merupakan seorang pendidik (1975 - 1981) yang mendapat pendidikan dari Maktab Perguruan Sandakan (Kepujian). Selain itu beliau juga pernah menyandang jawatan selaku Pengurus Agensi MNI Cawangan Sabah (1984-1995), Ahli Lembaga Pengarah FELCRA (1993-1995), Ketua Pengarah Unit Pemimpin Kemajuan Rakyat (1995-1996), Timbalan Pengerusi Eksekutif Unit Integrasi Nasional Sabah (1996), Ahli Lembaga Pengarah Tabung Haji Malaysia, Presiden Majlis Hal Ehwal Anak Negeri Sabah (1998-2004) dan sekarang ini sebagai Pembantu Menteri Pembangunan Luar Bandar Negeri Sabah.

## Politik

Beliau mula aktif sebagai ahli politik pada awal tahun 1980-an. Beliau pada awalnya berjuang bersama parti USNO (*United Sabah National Organization*) di bawah pimpinan Allahyarham Tun Datu Mustapha bin Datu Harun sebelum menyertai UMNO setelah USNO dibubarkan. Beliau dilantik menjadi wakil rakyat setelah menang dalam pilihan raya umum pada tahun 2004 bagi kerusi DUN N.34 Liawan dan sekali lagi memenangi kerusi DUN ini pada pilihan raya umum 2008.

## Keluarga

Beliau berkahwin dengan Datin Hajjah Omai Salamah binti Haji Kama dan dikurniakan 6 orang anak.

Ayah Beliau, Hj Karno B Banduai Merupakan seorang Mualaf, yang di Islamkan oleh Arwah Mandur Sharif @ Adi Hidayar yang berasal daribanda Bandung, Indonesia.Beliau berbangsa Dusun Asli daripada Sakag Madsangoh, Dan Ibunda beliau merupakan dusun berasal daripada Kg Kirokokt, Tambunan.

## Sumbangan

Sumbangan beliau yang pasti akan sentiasa dikenang ialah apabila beliau atas arahan Kerajaan Malaysia telah masuk ke hutan dan berunding dengan ketua pemberontak di Filipina, Komando Robot bagi mendapatkan pembebasan rakyat Malaysia yang diculik dari pulau Sipadan pada tahun 2001. sumbangan lain nya beliau aktif mengembangkan ugama Islam di keningau
Hero

**Hero** mungkin merujuk kepada:
* Protagonis, watak utama bagi sesebuah cerita
* Adiwira, watak fiksyen yang mempunyai kebolehan yang tidak ada pada manusia biasa.
* Heroes, sebuah siri TV yang berasal dari Amerika Syarikat
* Hero (komik), sebuah komik dari Malaysia.

## Filem
# Filem Hero, 1982, sebuah filem pengembaraan-fantasi British
# Filem Hero, 1983, sebuah filem aksi romantik Hindi arahan Subhash Ghai
# Filem Hero, 1984, sebuah filem Tollywood arahan Vijaya Bapineedu
# Filem Hero, 1985, sebuah filem aksi-romantik musikal Pakistan
# Filem Hero, 1987, sebuah filem dokumentari British mengenai Piala Dunia FIFA 1986 di Mexico
# Filem Hero, 1989, sebuah filem Malaysia yang menampilkan Mr. Os, Imuda dan ramai lagi.
# Filem Hero, 1992, sebuah filem drama komedi Amerika Syarikat
# Filem Hero, 1997, sebuah filem Hong Kong arahan Corey Yuen
# Filem Hero, 2000, sebuah filem pendek subjek ditulis dan diarah oleh Mark Bamford
# Filem Hero, 2002, sebuah filem pengembaraan wuxia China, lakonan Jet Li, dan diarah oleh Zhang Yimou.
# Filem Hero, 2006, sebuah filem Bengali arahan Swapan Saha
# Filem Hero: The Real Hero, sebuah filem Tamil dan versi dubbing Malayalam dari filem Telugu *Desamuduru* 2007 
# Filem Hero, 2007, sebuah filem Jepun berdasarkan siri telivisyen dengan judul yang sama.
# Filem Hero, 2008, Telegu, sebuah filem berbahasa Telugu
# Filem Hero, 2008, Hindi, sebuah filem Bollywood lakonan Sohail Khan dan Salman Khan 
# Filem Hero, 2012, sebuah filem Malayalam 
# Filem Hero, 2015, Hindi, sebuah filem penghasilan semula rasmi dari filem Hindi 1983
# Filem Hero, 2015, Jepun, sebuah filem Jepun berdasarkan siri telivisyen dengan judul yang sama.
# Filem Hero, 2017
Kampung Kesang Jaya

**Kampung Kesang Jaya** merupakan sebuah kawasan penempatan untuk tapak rumah yang terletak di Kampung Kesang Tua di Jasin, Melaka. Kawasannya terletak lebih kurang 6 kilometer dari bandar Jasin dan lebih kurang 30 kilometer dari Bandaraya Melaka Bersejarah.

## Sejarah

Bermula dari kawasan Hutan Simpan Ayer Panas, kawasan ini pernah dijadikan tempat penanaman ubi kayu ketika di zaman pemerintahan Jepun. Melalui perancangan yang dibuat oleh pihak Kerajaan Negeri Melaka pada tahun 1972, kawasan ini telah disediakan pelan tentu ukur untuk tapak-tapak perumahan dengan purata keluasan ¼ ekar bagi setiap lot untuk dianugerahkan kepada masyarakat setempat yang mana ketika itu dikenali sebagai Kampung Baru Ayer Panas.

Kawasan ini telah mula diduduki seawal tahun 1977. Ketika itu terdapat hanya 5 buah rumah, dan bekalan air diambil dari perigi yang digali berdekatan dengan paya di dalam kawasan ini. Di antara mereka ialah En. Baharim bin Hassan dan Tn. Hj. Minhad bin Embi merupakan antara orang Melayu yang pertama mendirikan rumah kediaman di kawasan ini. Seterusnya, diikuti oleh Encik Kerk Chee Yong dan Encik Teh Kim Swee bagi masyarakat Cina serta Encik Mardusiva bagi masyarakat India. Selepas mereka, ramai lagi mengikut jejak langkah mereka sehinggalah terbentuknya sebuah perkampungan terancang yang terdiri dari berbilang kaum yang dikenali  sekarang sebagai “Kampung Kesang Jaya”.

Kemudahan awam yang pertama dibina di kampung ini ialah surau yang dibina mengunakan kayu sepenuhnya, dimana ia telah dibina pada tahun 1988 secara bergotong-royong oleh masyarakat  setempat untuk kemudahan beribadat pada masa itu. Dengan bertambahnya bilangan rumah-rumah kediaman secara berperingkat-peringkat, secara tidak langsung kemudahan-kemudahan asas juga telah diwujudkan oleh kerajaan seperti bekalan elektrik pada tahun 1978, bekalan air pada tahun 1981, saliran longkang, talian telefon dan jalan raya. Selain itu, pelbagai kemudahan awam juga telah diwujudkan atau diperbaiki semula seperti Surau An' Nur Kesang Jaya, Balai Raya Kampung Kesang Jaya, Perpustakaan Desa Kesang Jaya, telefon awam, tadika, taska, Pusat Masakan An' Nur Kesang Jaya, padang bola, gelanggang dan gerai-gerai.
David Archuleta

**David Archuleta** (lahir pada 28 Disember 1990) ialah seorang penyanyi Amerika Syarikat yang merupakan finalis rancangan *[[American Idol]]* musim ke-7 pada bulan Mac 2008. Pada ketika usia 12 tahun lagi, Archuleta telah memenangi pertandingan Penyanyi Junior dalam *Star Search.*

## Kehidupan awal
Archuleta telah dilahirkan di Miami, Florida. Beliau merupakan anak kedua daripada lima orang adik-beradik. Bapanya, Jeff Archuleta, berketurunan Amerika Basque, dan ibunya Lupe Archuleta berasal dari Honduras. Beliau mempunyai tiga orang adik Amber, Daniel dan Jazzy dan seorang kakak, Claudia. Keluarga mereka telah berpindah ke Salt Lake City, Utah apabila beliau masih berusia enam tahun dan kini menetap di Murray, Utah serta belajar di *Murray High School*. Jika hasratnya untuk menjadi American Idol yang seterusnya tidak tercapai, beliau merancang untuk menerusan pelajaran dan menyanyi. Kerja yang pernah dilakukan beliau ialah ketika musim panas 2007 sebagai juruteknik suara teater di amfiteater sebuah taman. Beliau pernah mengalami kelumpuhan separa pada suaranya tetapi setelah menjalani pembedahan berisiko, beliau merasakan dia dapat pulih sepenuhnya.

## Persembahan ''American Idol''

## Diskografi

**Album studio**
* 2008: *David Archuleta*
* 2009: *TBA*

**Album lain**
* 2009: *Album Krismas*

**EP**
* 2009: *David Archuleta: American Idol EP *
* 2009: *AOL Sessions 2008*

## Rujukan

## Pautan luar
* Star Search profile 
* Video and audio clips from Archuleta's official website prior to 2006.
Sono Bamen de Bibiccha Ikenaijan!

**その場面でビビっちゃいけないじゃん！** (Romaji: **Sono Bamen de Bibiccha Ikenai jan!**) ialah lagu kedua didalam single ke-36 Morning Musume, Resonant Blue.

## Ahli Dalam [[Single]] Ini

*Generasi Ke-5: Takahashi Ai, Niigaki Risa
*Generasi Ke-6: Kamei Eri, Michishige Sayumi, Tanaka Reina
*Generasi Ke-7: Kusumi Koharu
*Generasi Ke-8: Mitsui Aika, Junjun, Linlin
Onna Zakari

**オンナザカリ**  (Romaji: Onna zakari) ialah lagu kedua dalam single ke-17 Melon Kinenbi , Charisma, Kirei.

## Penerbit

* Lirik: Komorita Minoru
* Komposer: Komorita Minoru
* Susunan: Komorita Minoru
Sistem ekonomi

**Sistem ekonomi** merujuk kepada satu set institusi sosial yang berkaitan dengan pengeluaran, pengagihan dan penggunaan barangan dan perkhidmatan dalam sesebuah masyarakat. Sistem ekonomi terdiri dari manusia dan institusi, termasuk hubungan mereka dengan sumber produktif seperti harta yang dimiliki. Sistem ekonomi cuba menyelesaikan masalah ekonomi melalui cara yang sistematik untuk pembahagian sumber yang terhad.

Contoh sistem ekonomi masa kini adalah:
# Sistem ekonomi kapitalis
# Sistem ekonomi sosialis
# Sistem ekonomi campuran

Sistem ekonomi yang pernah wujud di dunia ini:-
# Sistem ekonomi Islam

## Lihat juga
* Ekonomi
* Ekonomi politik
Kapal pengangkut pesawat kelas Invincible

**Kapal pengangkut pesawat Kelas ''Invincible**'' merupakan sejenis kelas kapal pengangkut pesawat ringan yang kini digunakan oleh Tentera Laut Diraja Britain. Sejumlah tiga buah kapal telah dibina, akan tetapi hanya dua buah kapal iaitu  dan  masih beroperasi, manakala  telah dilucutkan tauliah dan berada dalam simpanan.
SINA (Hello Project!)

**Hello! Pro Kansai** (**ハロプロ関西**) ialah kumpulan latihan Hello! Project. Ahli kumpulan ini terdiri dari empat pemenang "Hello! Pro Kansai Audition 2005" yang sebenarnya ialah **Hello! Pro Kansai Ressun Sei** (**ハロプロ関西レッスン生**, English: **Hello! Pro Kansai Life Lessons**). Hello! Pro Kansai bermula pada 25 Ogos 2006.Ahli Hello! Pro Egg, Maeda Irori didalam Hello! Pro Kansai sehingga November 2006.

Pada Mac 2008, telah diumumkan bahawa Hello! Pro Kansai adalah sebahagian daripada kumpulan Up-Front Style, HAPPY! STYLE. Pada 12 April 2008, telah diumumkan bahawa semua perempuan di Hello! Pro Kansai graduasi dan akan menubuhkan kumpulan terbaru SI☆NA. SI☆NA Ialah gabungan huruf pertama nama ahli (**S**uma **I**washima ☆ **N**akayama **A**be). 

Pada July 2009, Nakayama Nana telah meninggalkan kumpulan ini serta Hello! Project untuk menumpukan pelajarannya. Persembahan terakhirnya pada 25 Julai 2009.

## Ahli
* **S :** Suma Ai (須磨愛)
* **I :** Iwashima Manami (岩嶋雅奈未)
* **A :** Abe Asami (阿部麻美)

### Bekas Ahli
* **N :** Nakayama Nana (中山菜々)

## Radio

* [2007.02.16&ndash;Present] Girls Kiss http://www.kiss-fm.co.jp/program_blog/girlskiss/  http://amerikamura.tv/idol/idol_girls_00.html

## Ujibakat

### Ujibakat Hello! Pro Kansai 2005

* **Nama:** Hello! Pro Kansai Audition 2005 (ハロプロ関西オーディション2005)
* **Taikh Ujibakat:** 23 Oktober 2005 (Dalam Hello! Morning)
* **Masa:** 24 Oktober 2005&ndash;21 November 2005
* **Terpilih:** 4 Orang

## Pantauan Luar

* Girls Kiss Blog 
*
Nazrudin Rahman

**Nazrudin Habibur Rahman** (lahir 9 November 1978) atau dikenali sebagai **Naz** ialah seorang pelakon dan pengacara televisyen lelaki Malaysia yang terkenal kerana mengacarakan berbagai-bagai rancangan televisyen, termasuk *Kelab Disney Malaysia*, "Jalan-Jalan Cari Makan", "Kata Serasi", *[[My Starz LG]]*, *The Breakfast Show*, *[[Malaysia Hari Ini]]* dan juga membintangi drama *[[Ghost]]*. Selain itu, beliau juga tampil dalam iklan jenama terkemuka untuk televisyen Malaysia.

## Kehidupan peribadi
Beliau berkahwin dengan penyampai berita ntv7, Sheahnee Iman Lee pada 26 Jun 2008 dan kini dikurniakan tiga cahaya mata, Zara Aaliyah, Zakry Aiman dan Zayd Aaqil.

## Filemografi

### Drama

### Televisyen

## Rujukan


## Pautan luar
* 
* 
*